# Sant Julian d'Ança

Sant Julian d'Ança (Saint-Julien-d'Ance en francés) z-es una comuna velaiosa, situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Sant Julian d'Ança :
| | Usson-en-Forez (Léger) | Sant Pal de Chalancon |
| Sant Jòrge L'Agricòl | | Boisset |
| Sent Pèire delh Champ | | Sant Andriu de Chalancon |

## Toponimia

Las fòrmas ancianas son : Parochia Sancti Juliani vès 1021, Parochia Sancti Juliani d'Ansa en 1311, Sant Jolia d'Anse en 1507, Par. de Sanct Julien d'Ansa en Vellay en 1545, Sainct Julien d'Ansse en 1572, Ecclesia Sancti Juliani de Ansa en 1715, Montdance en 1793.
Sant Julian (Sant Jolian ?) representa Julianus, nom de mai d'un sant, dont Sant Julian l'Espitalèir e Sant Julian de Briude, martir delh secle IV.
Lo determinant Ança z-es lo nom d'una aiga de 77 km, que s'eschampa dins Léger, près de Bas. Ança ven delh gallic *antiā (socha *ant(o)-, « fin, chap, orada »).

### Uffarges

Las fòrmas ancianas son : Ufargæ en 1163, Usfaurgiæ, Ufargiæ alh secle XIII, Usfargiæ en 1343, Uffarges, Usfaiges, Usfarges en 1545, Ufarges en 1604. Segon Joan Arçac, Ufarjas (nom supausat) representa farja, delh latin fabrica, obrador delh faure/fabre, mas l'autor explica pas la vocala iniciala (alteracion de in- > en-, coma Infernets, vengut Ufernets ? mas seriá aboriva).

### Laprat

Las fòrmas ancianas son : Praduas en 1293, Pradæ en 1343, La Praa en 1423, La Prade en 1540, Lapra alh secle XVIII (mapa de Cassini), Lapras en 1824. La tombada de -d- intervocalica sembla pas sistematica : lo luòc es luenh delh vivaroaupenc. Una prada es un grand prat.

### Voirac

Las fòrmas ancianas son : Vosairas vès 1143, Villa de Vosairaco vès 1145, Vosairac en 1163, Vozayrac en 1316, Vosayrac en 1343, Voyrat en 1419, Voirac en 1540, Vairac en 1888. Segon Joan Arçac, Voirac es lo resultat de Abudariacum, derivat de Abudiacum, delh nom gallic d'òme Abudos, ambelh sufixe -acum. Remplaçar Abudos per Abudios (los dos son atestats) e supausar un nom d'òme *Abudarios, pusleu qu'una varianta delh toponime. Nom de proprietat galloromana.

### Pilhac

Las fòrmas ancianas son : Pilhiacus en 1500, Pilhac en 1569. Segon Joan Arçac, l'etime de Pilhac seriá *Pĭliacum, delh nom latin d'òme Pĭlius, ambelh sufixe -acum, o *Pelliacum, derivat de pellis, « pèl ». La segonda proposicion es dobtosa. Enquera, probablament, una proprietat galloromana.

## Istòria

En 1789, Sent Julian dependiá de la província de Forés, de la generalitat de Lion e de l'eleccion de Montbrison. Sa gleisa parochala, diocèsi delh Puèi e archipreirat de Sant Pàulhan, èra delh vocable de Sant Pàulhan; l'abat de Doa, prior de la localitat, presentava a la cura.

## Administracion

Lista deus cònsols successius :
| Periòde | Periòde | Identitat | Qualitat |
| 2020 | (2026) | Gérard Triolaire | |
| març de 2008 | 2020 | René Berthon | |
| març de 1989 | 2008 | Paul Ramousse | |
| 1953 | 1989 | Jean-Claude Bufferne | cultivator |
| 1952 | 1953 | Jean-Marie Ollier | cultivator |
| 1947 | 1952 | Louis Bufferne | cultivator |
| | 1947 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 245, totala: 248 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 283 | 960 | 1 065 | 1 140 | 1 264 | 1 236 | 1 217 | 1 221 | 1 184 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 166 | 1 159 | 1 175 | 1 065 | 978 | 1 034 | 1 004 | 967 | 879 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 808 | 860 | 817 | 706 | 663 | 602 | 618 | 545 | 486 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 408 | 348 | 263 | 251 | 224 | 213 | 234 | 232 | 233 243 |
| 2009 | 2010 |
| 235 239 | 238 242 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 247 abitants e la densitat èra de 13,86 ab/km².

## Ligams extèrnes

* Sent Julian d'Ança sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sant Julian d'Ança».
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 255 https://gallica.bnf.fr/ark:/12148/bpt6k392965/f304.item
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 607
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 53
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 284 https://gallica.bnf.fr/ark:/12148/bpt6k392965/f333.item
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 349
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 153 https://gallica.bnf.fr/ark:/12148/bpt6k392965/f202.item
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 332
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 301 https://gallica.bnf.fr/ark:/12148/bpt6k392965/f350.item
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 167
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 211 https://gallica.bnf.fr/ark:/12148/bpt6k392965/f260.item
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 158
* Portal de Velai